stanford-oval/wikipedia huggingface dataset:
Jean-Claude Andruet

| Jean-Claude Andruet |
| --- | --- |

Henkilötiedot
Syntynyt: 13. elokuuta 1940 (ikä 84) Montreuil, Ranska
Kansalaisuus:   Ranska
WRC-ura
Aktiivivuodet:  1973–1995
Kartanlukija(t):   Annick Peuvergne  Michèle Petit  Christian Delferrier
Entiset tallit:  Alpine Renault Fiat France Martini Lancia Charles Pozzi Citroën Competition
Kilpailuja:  29
Maailmanmestaruuksia:  0
Voittoja:  3
Erikoiskoevoittoja:  59
MM-pisteitä:  43
Ensimmäinen kilpailu:  Monte Carlon ralli 1973
Ensimmäinen voitto:  Monte Carlon ralli 1973
Viimeinen voitto:  Sanremon ralli 1977
Viimeinen kilpailu:  Monte Carlon ralli 1995
Sijoitus kaudella 1986:  36. (6 p.)
Aiheesta muualla
jc.andruet.free.fr
Jean-Claude Andruet (s. 13. elokuuta 1942 Montreuil) on ranskalainen entinen ralliautoilija ja vuoden 1970 rallin Euroopan mestari. Andruet tunnettiin 1970-luvulla lähinnä Monte Carlon ja Korsikan ralleista Renault Alpinen ja sittemmin Fiat 131 Abarthin ohjaimista. Andruet voitti Alpinella ensimmäisen MM-rallinsa vuoden 1973 Monte Carlo -rallin, samoin kuin seuraavana vuonna Lancia Stratoksella Korsikan rallin, joka oli hänen toinen MM-starttinsa. Kaudella 1977 Andruet ajoi Ranskan maahantuojan Fiat 131:lla viisi MM-osakilpailua, joista tuloksena oli voitto Sanremon rallissa, 2. sija Monte Carlossa ja 4. sija Portugalissa. Kahdessa muussa kilpailussa, Akropoliksessa ja Korsikalla, tuloksena oli keskeytys.
Tämän jälkeen Andruet keskittyi lähinnä ranskan asvalttirallien kiertämiseen. Vuonna 1981 Andruet ajoi Charles Pozzin Ferrari 308 GTB:lla EM-hopeaa saavuttaen kahdeksasta rallista neljä voittoa ja yhden toisen sijan. Seuraavana vuonna Andruet ajoi vielä kaksi EM- ja kaksi MM-rallia samalla Ferrarilla.
Kaudella 1986 Andruet osallistui kolmeen ralliin B-ryhmän Citroen BX4TC:lla. Kauden ja koko auton paras saavutus oli Ruotsin rallin kuudes sija.
Andruet lopetti aktiiviuransa MM-tasolla vuoden 1995 Monte Carlon ralliin, johon hän osallistui Minillä. Vuodesta 2008 alkaen Andruet on osallistunut noin kerran vuodessa Ranskassa ajettavaan historic-kilpailuun Porschen ratissa.
Jarmo Rastas

Jarmo Heikki Tapio Rastas (s. 15. kesäkuuta 1952 Liperi) on suomalainen balettitanssija ja tanssinopettaja. Hän kuului Kansallisbalettiin vuodesta 1969, oli sen solistitanssija vuodesta 1975. Hän tanssi pääosan muun muassa baleteissa Joutsenlampi, Spartacus, Romeo ja Julia ja Seitsemän veljestä (Juhanin rooli). Myöhemmin hänet nostettiin tähtitanssijaksi, ja hän toimii Kansallisbaletissa balettimestarina.
Rastaan puoliso on tanssija Arja Nieminen-Rastas.
Aiheesta muualla

Jarmo Rastas, Tanssin tiedotuskeskus
Grèbe-luokka

| Grèbe-luokka |
| --- | --- |

Tekniset tiedot
Uppouma:  300 t (standardi) 410 t (kuormattu)
Pituus:  52 m
Leveys:  9,8 m
Syväys:  2,3 m
Koneteho:  2 × SACM-RVR UD33 V12 -dieselmoottoria, 4 800 bhp
Nopeus:  24 solmua
Miehistöä:  19
Aseistus
Meritorjunta:  2 × 12,7 mm konekivääriä
Grèbe-luokka oli Ranskan laivaston neljän partioaluksen muodostama alusluokka.
Suunnittelu

Grèbe tilattiin korvaamaan kalastuksenvalvonnassa ollut miinanraivaaja Mercure. Ne pohjautuvat kaupalliseen Espadon 50 -tyyppiin, joka mahdollisti operoinnin Sea State 4:ssä. Aluksen perään oli rakennettu ramppi seitseinmetriselle EDL 700 -kumiveneelle ja majoitustilat 22 hengelle. Kolme muuta alusta tilattiin vuonna 1992, mutta valmistusta viivästytti alkuperäisen valmistustelakan CMN:n sulkeminen. Neljäs alus valmistui Mauretanialle LNI:n telakalla Lorientissa.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Grèbe | SFCN, Ville La Garenne |  | 16. marraskuuta 1989 | 6. huhtikuuta 1991 | palveluksesta marraskuussa 2010 |
Glorious (kappale)

| ”Glorious” Cascada |
| --- | --- | --- |

Singlen tiedot
 Julkaistu: 8. helmikuuta 2013
 Tuottaja(t): Manuel Reuter, Yann Preifer, Andres Ballinas, Tony Cornelissen
 Tyylilaji: Eurodance
 Kesto: 03.28
 Levy-yhtiö: Zooland Records
Cascadan muut singlet
| ”The Rhythm of the Night” 2012 | ”Glorious” 2013 | ”The World Is in My Hands” 2013 |
| Glorious |
| --- | --- |
 Cascadan laulaja Natalie Horler esittämässä kappaletta vuoden 2013 Eurovision laulukilpailun finaalissa.
Kappaleen tiedot
Esittäjä(t):  Cascada
Levy-yhtiö:  Zooland Records
Kesto:  3:28
Tyylilaji:  pop
Julkaistu:  8. helmikuuta 2013
Tuottaja(t):  Manuel Reuter, Yann Preifer, Andres Ballinas, Tony Cornelissen
Euroviisutiedot
Vuosi:  2013
Maa:  Saksa
Kieli:  englanti
Sijoitus:  21.
Pisteet:  18
Glorious on Cascadan esittämä ja julkaisema single. Kappale oli yksi Saksan vuoden 2013 euroviisuehdokkaista. Singlen esikatseluversio julkaistiin 9. tammikuuta 2013. Samana päivänä myös kappaleen kokonainen versio pääsi vuotamaan nettiin. Kappale valittiin edustamaan Saksaa vuoden 2013 Euroviisuissa. Single julkaistiin Saksassa digitaalisesti ladattavana 8. helmikuuta 2013.
Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta 21. sijalle.
Raitalista

Digital Download
1. "Glorious" (Video edit) - 3:27
2. "Glorious" (Extended mix) - 4:43
Listat

| Listat (2013) | Paras sijoitus |
| --- | --- |
Itävalta (Ö3 Austria Top 40): 29
Saksa (Media Control Charts): 6
Sveitsi (Schweizer Hitparade): 56
Käännös suomeksi
Ivano-Frankivskin alueen kuvernööri

| Ivano-Frankivskin alueen kuvernööri |
| --- | --- |
 Голова Івано-Франківської області
 Tunnus
 Nykyinen kuvernööri Oništšuk
 Nykyinen Svitlana Onyštšuk 8. heinäkuuta 2021 lähtien
Nimittäjä:  Ukrainan presidentti
Perustettu:  1992
Ensimmäinen:  Vasyl Pavlyk
Kotisivut:  https://www.if.gov.ua/
Ivano-Frankivskin alueen kuvernööri (ukr. Голова Івано-Франківської області, Holova Ivano-Frankivskoji oblasti) on Ivano-Frankivskin alueen ylin toimeenpanevaa valtaa käyttävä virkamies. Virka perustettiin vuonna 1992, aluksi nimellä presidentin edustaja, ja ensimmäisenä kuvernöörinä toimi Vasyl Pavlyk. Nykyisenä kuvernöörinä toimii Svitlana Onyštšuk, joka astui virkaan 8. kesäkuuta 2021.
Kuvernöörin nimittää virkaan Ukrainan presidentti. Venäjän hyökättyä Ukrainaan helmikuussa 2022 maassa on ollut voimassa sotatila, jonka nojalla istuvat kuvernöörit ovat virassa toistaiseksi sodanajan hallinnon edustajina.
Luettelo kuvernööreistä

| Kuva | Nimi | Virassa |
| --- | --- | --- |
|  | Vasyl Pavlyk | 20. maaliskuuta 1992 – kesäkuu 1994 |
|  | Stepan Volkovetskyi | kesäkuu 1994 – 26. helmikuuta 1997 |
|  | Myh’ailo Vyšyvanjuk | 26. helmikuuta 1997 – 19. tammikuuta 2005 |
|  | Roman Tkatš | 4. helmikuuta 2005 – 22. lokakuuta 2007 |
|  | Mykola Palijtšuk | 22. lokakuuta 2007 – 26. maaliskuuta 2010 |
|  | Myh’ailo Vyšyvanjuk | 26. maaliskuuta 2010 – 8. marraskuuta 2013 |
|  | Vasyl Tšudnov | 8. marraskuuta 2013 – 2. maaliskuuta 2014 |
|  | Andri Trotsenko | 2. maaliskuuta 2014 – 9. syyskuuta 2014 |
|  | Oleh Hontšaruk | 9. syyskuuta 2014 – 11. kesäkuuta 2019 |
|  | Marija Savka | 11. kesäkuuta 2019 – 1. elokuuta 2019 |
|  | Denys Šmyhal | 1. elokuuta 2019 – 5. helmikuuta 2020 |
|  | Marija Savka | 5. helmikuuta 2020 – 10. helmikuuta 2020 |
|  | Vitali Fedoriv | 10. helmikuuta 2020 – 5. marraskuuta 2020 |
|  | Marija Savka | 5. marraskuuta 2020 – 24. joulukuuta 2020 |
|  | Andri Boitšuk | 24. joulukuuta 2020 – 8. heinäkuuta 2021 |
|  | Svitlana Onyštšuk | 8. heinäkuuta 2021– |
Lähde:
Johan Söderqvist

| Johan Söderqvist> Henkilötiedot |
| --- | --- |
Syntynyt: 11. helmikuuta 1966 (ikä 58) Täby, Ruotsi
Ammatti:  säveltäjä
Muusikko
Tyylilajit:  elokuvamusiikki, ääniraita ja videopelimusiikki 
Aiheesta muualla
Kotisivut
  [ Muokkaa Wikidatassa ] [ ohje ]  
Johan Söderqvist (s. 11. helmikuuta 1966 Täby, Ruotsi) on ruotsalainen elokuvamusiikin säveltäjä. Hän kävi Tukholman kuninkaallista musiikkikorkeakoulua, jossa hän opiskeli säveltämistä ja sovitusta.
Gröna Lund

| Gröna Lund |
| --- | --- |
 Tivoli Södermalmilta kuvattuna
Sijainti:   Tukholma, Ruotsi
Koordinaatit:  59°19′23″N, 18°05′46″E
Osoite:  Gröna Lund Lilla Allmänna Gränd 9 11521 Tukholma
Omistaja:  Parks & Resorts
Avattu:  1883
Toimintakausi:  huhtikuu–syyskuu
Kävijämäärä:  1 400 000/vuosi
Pinta-ala:  3,8 ha
Vuoristoradat:  7
Aiheesta muualla
Verkkosivut
  Gröna Lund Commonsissa 
 n • k • 
Gröna Lund ilmakuvassa vuonna 2013
Gröna Lund on huvipuisto Tukholmassa, Ruotsissa. Se sijaitsee Djurgårdenin saaren länsirannalla, Kuninkaallisessa kansallis-kaupunkipuistossa. Jacob Schultheis perusti sen vuonna 1883, joten kyseessä on Ruotsin vanhin huvipuisto. Gröna Lundissa vierailee joka vuosi yli miljoona kävijää.
Lilla Allmänna gränd -kuja jakaa huvipuiston vanhaan ja uuteen alueeseen, joista vanhempi Pikkualue (ruots. Lilla området) painottuu lasten laitteisiin ja läntinen, rannan puoleinen Suuri alue (ruots. Stora området) hurjempiin laitteisiin. Alueiden välillä pääsee kulkemaan Espanjalaisen rapun kautta. Samat lipputuotteet kelpaavat kummallakin puolella puistoa, mutta aukioloajat vaihtelevat. Korkeasesongin aikaan kesä–elokuussa Suuri alue on yleensä auki klo. 11–23, Pikkualueen avautuessa ja sulkeutuessa jonkin verran aikaisemmin.
Kesäkuussa 2023 Gröna Lundissa tapahtui onnettomuus Jetline-nimisessä vuoristoradassa.
Lipputuotteet

Tivoliin on kahdenlaisia lipputuotteita: sisäänpääsyliput ja laiteliput. Sisäänpääsy puistoon on aina maksullinen 7–64-vuotiaille. Sisäänpääsylipuilla pääsee alueen lisäksi katsomaan konsertteja, joita puistossa järjestetään pitkin kesää. Konsertti-iltoina kello 18 jälkeen erillistä sisäänpääsylippua ei voi ostaa, vaan myynnissä on pelkästään vihreä kortti joka oikeuttaa sisäänpääsyyn koko loppukauden.
Laitelipuksi voi ostaa päivärannekkeen tai lipukkeita, joita tarvitaan 1–3 kappaletta laitteesta riippuen. Laitelippujen lisäksi alueelle pääsemiseen tarvitsee sisäänpääsylipputuotteen. House of Nightmares -kauhutaloon on erilliset lipputuotteet.
Tarjolla on myös kausikortteja: vihreällä kortilla saa vapaan pääsyn puistoon ja kultakortilla lisäksi yhden päivärannekkeen jokaisena päivänä kauden ajan. Kausikortit ovat henkilökohtaisia. Halvemman hinnan lisäksi niillä pääsee suoraan sisään puistoon lippujonon ohi.
Kulkuyhteydet

Raitiovaunulinja 7 ja bussi 67 pysähtyvät Gröna Lundin pääsisäänkäynnin edustalla. Lisäksi Djurgårdsfärjan-lautta liikennöi Slussenilta. Erityisesti korkeasesongin aikaan ja konserttien jälkeen raitiovaunut ja lautat ruuhkautuvat herkästi, joten huvipuisto suosittelee Karlaplanin metroasemalta kävelemistä tai sieltä bussin 67 ottamista. Kaikkiin näihin joukkoliikennevälineisiin käyvät Suur-Tukholman liikenteen liput.
Gröna Lundin läheisyydessä on pysäköintitilaa erittäin rajoitetusti, ja huvipuiston aukioloaikoina se ei ole avoinna huvipuistovierailijoille. Djurgårdenin saarelle johtava silta suljetaan autoliikenteeltä viikonloppuisin 28. huhtikuuta – 30. syyskuuta  välisenä aikana ja kello 17–20 tiistai-iltaisin  26. kesäkuuta –14. elokuuta. Huvipuistossa on vierasvenesatama ja rajoitetusti pyöräpaikkoja.
Laitteita

Ahtaan tilan vuoksi puistossa on runsaasti tornityyppisiä laitteita.
Jetline, vuoristorata
Nyckelpigan, lasten vuoristorata
Vilda Musen, vuoristorata
Extreme, pyörityslaite
Flygande Mattan, lauttakeinu
Fritt Fall, vapaapudotustorni
Ikaros, vapaapudotustorni
Katapulten, rakettitorni
Eclipse, keinukaruselli
Blå tåget, kummitusjuna
The House of Nightmares, käveltävä kummitustalo (lisämaksulinen)
Insane, vuoristorata
Snake, pyörityslaite
Kehityssuunnitelmat

Puistoa ylläpitävä Parks & Resorts on suunnitellut noin kymmenen vuoden ajanmilloin? puistoon suuremman mittaluokan vuoristorataa. Alkuperäisissä suunnitelmissa tarkoituksena oli rakentaa vuoristorata nykyisen pysäköintialueen alueelle, mutta suunnitelma jouduttiin hylkäämään. Rata rakennetaan puiston luoteisnurkkaan, ja sen rakennustöiden myötä kolmasosa puiston pinta-alasta uudistetaan. Blue Harvest -suunnittelunimellä kulkevan radan rakentamistyöt alkoivat vuonna 2018. Kaudelle 2019 rakennustöiden tieltä poistettiin muun muassa törmäilyautot ja huvipuistopelejä, ja tilalle tuotiin yhden vuoden ajan puistossa pysyvä Snake. Laite oli tarkoitus avata yleisölle vuonna 2021päivitettävä.
Uuden laitteen valmistaa Bolliger & Mabillard. Blue Harvestin huippunopeus on 100 km/h ja ajoaika noin kaksi minuuttia. Radan pituus 700 metriä, ja korkeimmillaan se käy 34 metrissä. Kvastenin tavoin juna kulkee radan alapuolella. Tilanpuutteen vuoksi laitteen lähtöasema rakennetaan maan alle, ja samalla sen yhteyteen rakennetaan pukuhuonetilat puiston 1 400 työntekijälle.
Aiheesta muualla

Viralliset kotisivut (ruotsiksi, englanniksi)
Kuvia tai muita tiedostoja aiheesta Gröna Lund Wikimedia Commonsissa
Johan Teodor Durchman

Johan Theodor Durchman sekä vaimo Sigrid ja tyttäret Valma ja Tuovi
Johan Teodor (Teja) Durchman (13. heinäkuuta 1852 Helsinki – 3. tammikuuta 1927 Tampere) oli suomalainen insinööri, yritysjohtaja ja valtiopäivämies.
Theodor Durchmanin vanhemmat olivat  lääninrovasti Josef Wilhelm Durchman ja Emma Charlotta Reuter ja puoliso vuodesta 1881 Sigrid Aminoff. Durchman tuli ylioppilaaksi 1872 ja valmistui insinööriksi 1877, minkä jälkeen hän opiskeli vielä siltarakennusta Stuttgartissa 1878–1880. Opintomatkoja hän teki useisiin eri maihin vielä myöhemminkin. Durchman toimi Tampereen pellavatehtaan teknillisenä johtajana 1882–1907, Leppäkosken paperitehtaan isännöitsijänä 1907–1909 ja Killinkosken tehtaitten toimitusjohtajana vuodesta 1909. Tampereen kaupunginvaltuuston jäsen hän oli 1885–1890 ja 1892. Durchman oli  porvarissäädyssä Tampereen edustaja valtiopäivillä 1904–1905.
Lääkäri Nils Durchman oli Johan Teodor Durchmanin veli.
Grimm (televisiosarja)

| Grimm |
| --- | --- |

Tyyli:  fantasia, kauhu, rikosdraama, mysteeri
Kestoaika:  43 minuuttia
Luoja(t):   Stephen Carpenter  David Greenwalt  Jim Kouf 
Pääosissa:   David Giuntoli  Russell Hornsby  Bitsie Tulloch  Silas Weir Mitchell  Sasha Roiz  Reggie Lee  Bree Turner  Claire Coffee 
Alkuperämaa:  Yhdysvallat
Alkuperäiskieli:  englanti
Verkko:   NBC  Sub
Esitetty:   2011-10-2828. lokakuuta 2011 – 2017-3-3131. maaliskuuta 2017
Tuotantokausia:  6
Jaksoja:  123
Tuotanto
Tuottaja(t):   Steve Oster  Lynn Kouf  Julie Herlocker  Bruce Carter 
Vastaava(t) tuottaja(t):   Norberto Barba  Jim Kouf  David Greenwalt  Sean Hayes  Todd Milliner 
Käsikirjoittaja(t):  Chris G. Willingham
Säveltäjä(t):  Richard Marvin
Kuvaaja(t):   Clark Mathis  Eliot Rockett  Ross Berryman 
Tuotantoyhtiö(t):   Universal Television  GK Films  Hazy Mills Productions  Open 4 Business Productions 
Aiheesta muualla
Virallinen sivusto
IMDb 
Grimm (engl. Grimm) on yhdysvaltalainen televisiosarja. Sarjan ensiesitys oli NBC-televisiokanavalla Yhdysvalloissa 28. lokakuuta 2011. Suomessa sarjaa on esitetty Subilla 8. tammikuuta 2013 lähtien. NBC ilmoitti vuoden 2016 lopulla kuudennen tuotantokauden jäävän sarjan viimeiseksi.
Sarja yhdistää rikosdraaman, mysteerin ja yliluonnollisen kauhun elementtejä tarinoissaan. Monet sarjan jaksot lainaavat tarinoita Grimmin veljeksien keräämistä saduista.
Juoni

Sarja kertoo Portlandin poliisilaitoksen murharyhmän rikosetsivä Nick Burkhardtista (David Giuntoli), joka saa selville olevansa sukua metsästäjille, joilla on suvussa kauan periytynyt erityisherkkyys nähdä Grimmin saduissa esiintyneitä yliluonnollisia olentoja. Nämä "wesenit" näyttävät ihmisiltä ja elävät ihmisten keskuudessa, mutta "grimmeillä" on kyky nähdä heidän todellinen ulkonäkönsä.
Tapahtumat sijoittuvat Portlandin kaupunkiin ja sen metropolialueelle Oregonissa. Lisäksi sarjassa on tapahtumia Itävallan pääkaupungissa Wienissä.
Aiheesta muualla

Sarjan kotisivut (NBC) (englanniksi)
Grimm (televisiosarja) Internet Movie Databasessa (englanniksi)
TVGuide: Grimm (englanniksi)
Grimm MTV:n sivuilla (Arkistoitu – Internet Archive)
J.J. Ugland Stadion – Levermyr

| J> J. Ugland Stadion – Levermyr.Levermyr stadion |
| --- | --- |
 Levermyrin kenttä vuonna 1954
Rakennuksen tiedot
Sijainti:  Grimstad,  Norja
Koordinaatit:  58°20′44″N, 8°35′30″E
Aiemmat nimet:  Levermyr stadion
Käyttäjät
 FK Jerv, Amazon Grimstad FK 
Katsojakapasiteetti
 3300 
Lisää rakennusartikkeleitaArkkitehtuurin teemasivulla
J. J. Ugland Stadion – Levermyr, useimmiten vain Levermyr stadion on urheilukenttä Norjan Grimstadissa. Sitä käyttää Norjan toiseksi korkeimmalla sarjatasolla pelaava jalkapalloseura FK Jerv. Sen kapasiteetti on 3300 katsojaa. Kenttä sijaitsee kävelymatkan päässä Grimstadin keskustasta.
Aiheesta muualla

Kuvia tai muita tiedostoja aiheesta J.J. Ugland Stadion – Levermyr Wikimedia Commonsissa
Tuoreempia kuvia stadionista Nordic Stadiums sivustolla
Johan Teodor Isotupa

Johan Teodor Isotupa (25. toukokuuta 1877 Orimattila – 15. helmikuuta 1934 Helsinki) oli suomalainen rakennusalalla toiminut liikemies.
Isotuvan vanhemmat olivat tilanomistaja Juho Henrik Isotupa (1850–1927) ja Maria Juhontytär Kausalainen (1854–1894). Isotupa oli naimisissa ruotsalaisen Adele Sofia Viktoria Sofia Victoria Söderholm-Borgin (s. 1869) kanssa.
Isotupa kävi maanviljelyskoulun ja oli aluksi maanviljelysalalla mutta hän ryhtyi sitten liikemieheksi ja kävi kauppakoulun Helsingissä. Hän vieraili myös Saksassa ja Sveitsissä perehtymässä rakennus-, sementti- ja kalkkiteollisuuteen. Liikemiehenä Isotupa toimi pääasiassa rakennusalalla ja eri liikkeiden johtotehtävissä. Isotupa perusti kalkkitehtaan Västanfjärdiin ja lisäksi hän perusti Hietalahden Puutavara Oy:n, Puhtaanapito Oy:n, Kolsan Maatila- ja Tiilitehtaan,  Puunvienti Oy:n sekä lähes kaksikymmentä taloyhtiötä Helsinkiin. Isotupa rakennutti useita taloja Helsinkiin. Hän oli viimeksi Liiketoimi Oy:n, Hietalahden Puutavara Oy:n, Puhtaanapito Oy:n ja Savon Tuolitehdas Oy:n toimitusjohtajana.
Isotupa oli pitkään Helsingin kaupungin verotuslautakunnan ja kaupungin puhtaanapitohallituksen jäsenenä. Hänen aloitteestaan perustettiin Helsingin pitäjän Vantaan suomalainen kansakoulu. Isotupa osallistui myös suojeluskuntatoimintaan.
Isotupa toimi Kansallis-Osake-Pankin Erottajan konttorin valvojana ja hän oli useita vuosia Kansallis-Osake-Pankin omistamien talojen ja tilojen hoitajana sekä kiinteistöjen arviomiehenä. Hän oli mukana useiden yhtiöiden hallituksissa yhdessä pankin Töölön (Turuntien) konttorin johtajan Toivo Waldemar Zimmermannin (1887–1935) kanssa.
HMS Myrtle (1915)

| HMS Myrtle |
| --- | --- |

Aluksen vaiheet
Rakentaja:  Lobnitz and Company, Renfrew
Laskettu vesille:  11. lokakuuta 1915
Poistui palveluskäytöstä:  uponnut osuttuaan miinaan 16. heinäkuuta 1919 Koivistonsalmessa
Tekniset tiedot
Uppouma:  1 250 t
Pituus:  81,61 m
Leveys:  10,21 m
Syväys:  3,58 m
Koneteho:  2 400 ihp
Nopeus:  17 solmua
Miehistöä:  79
Aseistus
Aseistus:  2 x 4,7" (120 mm) tykkiä 2 x 3 naulan (47 mm) ilmatorjuntatykkiä
HMS Myrtle oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.
Valmistus

Alus tilattiin Lobnitz and Companyltä Renfrewista, missä köli laskettiin telakkanumerolla 806. Alus laskettiin vesille maanantaina 11. lokakuuta 1915.
Palvelus

Alus lähetettiin 1. miinanraivaajalaivueen mukana Itämerelle, missä se upposi Koivistonsalmessa 16. heinäkuuta 1919 osuttuaan raivauksen aikana miinaan. Aluksen miehistöä pelastamaan pyrkinyt HMS Gentian tuhoutui myös osuttuaan miinaan. Aluksilla menehtyi yhteensä kymmenen merimiestä.
Aiheesta muualla

wrecksite.eu (englanniksi)
Hans Ooft

| Henkilötiedot |
| --- | --- | --- |
Koko nimi: Marius Johan Ooft
Syntymäaika: 27. kesäkuuta 1947 (ikä 77)
Syntymäpaikka: Rotterdam, Alankomaat
Kansalaisuus:  Alankomaat
Pelipaikka: Hyökkääjä
Seurat
| Vuodet | Seura | O (M) |
| 1967–1970 1970–1974 1974–1975 | SC Veendam SC Cambuur SC Heerenveen |  |
Valmennusura
1987–1988 1992–1993 1994–1996 1998 2002–2003 2008: Mazda Japani Júbilo Iwata Kyoto Purple Sanga Urawa Reds Júbilo Iwata
Hans Ooft (s. 27. kesäkuuta 1947 Rotterdam) on alankomaalainen jalkapalloilija ja jalkapallovalmentaja.
Ura

Toukokuussa 1992 Ooftista tuli Japanin maajoukkueen päävalmentaja.
Aiheesta muualla

Japanin jalkapalloliitto
Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Jon Walker

Jon Walker
Jonathan "Jon" Jacob Walker (s. 17. syyskuuta 1985 Illinois, Chicago, Yhdysvallat) on yhdysvaltalainen muusikko. Hän soitti bassoa Panic! at the Disco -yhtyeessä. Walker ei alun perin soittanut bändissä, vaan aluksi hän toimi vain yhtyeen vanhan jäsenen Brent Wilsonin tuuraajana. Keväällä 2006 Walkerista tuli yhtyeen virallinen basisti.
Kesäkuussa 2009 Jon Walker erosi Panic! at the Discosta ja perusti bändin The Young Veins, yhdessä Ryan Rossin kanssa.
Johan Jürgen von Essen

Johan Jürgen von Essen (5. maaliskuuta 1878 Jepua – 10. syyskuuta 1916 Kiitolan kartano, Jepua) oli suomalainen insinööri ja yksi jääkäriliikkeen johtomiehiä Pohjanmaalla.
Von Essenin vanhemmat olivat tehtaanomistaja Carl Jonathan von Essen (1851–1921) ja Aina Johanna von Essen. Hän pääsi ylioppilaaksi 1898 Vaasan lyseosta ja suoritti insinööritutkinnon Hannoverissa Saksassa 1904.
Carl Jonathan von Essen oli perustanut Kiitolan kartanon yhteyteen vuonna 1881 lumppuvillatehtaan, 1895 villakehräämön, 1902 värjäämön ja 1904 18 koneen kutomon. Tämä yritys toimi vuodesta 1915 osakeyhtiönä nimeltä Oy Jepuan Willakehruutehdas - Ab Jeppo Ullspinneri. Johan Jürgen von Essen oli Jepuan villakehräämön teknillisenä johtajana 1904–1905. Vuosina 1905–1908 hän oli kemistinä Yhdysvalloissa useissa eri tehtaissa. Suomeen palattuaan von Essen toimi Jepuan villakehräämön ja Kiitolan kartanon isännöitsijän vuodesta 1908 alkaen.
Von Essen ja hänen isänsä olivat jääkäriliikkeen johtomiehiä Pohjanmaalla ja Jepuan etapin nimellä tunnettu Kiitolan kartano toimi Ruotsiin kautta Saksaan jääkäreiksi matkanneiden miesten etappipaikkana. Venäläiset santarmit ampuivat von Essenin Kiitolan kartanossa syyskuussa 1916.
Von Essenin kuoltua Jepuan villakehräämö toimi vuoteen 1932 saakka jolloin se haettiin konkurssiin. Kiitolan kartanossa toimi vuodesta 1937 autokoritehdas ja sotavuosien jälkeen turkismuokkaamo. Vuonna 1962 Oy Mirka Ab aloitti siellä hiekkapaperin valmistuksen.
Jean Monnet -ohjelma

Jean Monnet -ohjelma on Euroopan komission ohjelma Euroopan integraation tutkimuksen edistämiseksi. Sillä on toimintaa 60 maassa viidessä maanosassa. Jean Monnet -ohjelma on osa elinikäisen oppimisen ohjelmaa. Nimensä ohjelma on saanut Euroopan unionin arkkitehdiksi luonnehditulta Jean Monnet'lta.
Jean Monnet -ohjelman puitteissa rahoitetaan kolmentyyppistä toimintaa:
Jean Monnet -professuureja, -osaamiskeskuksia (Jean Monnet Centre of Excellence) sekä -opetusmoduuleita korkeakouluissa
seuraavia akateemisia instituutioita: College of Europe, EUI, EIPA, ERA, Eurooppa-koulutuksen kansainvälinen keskus ja Euroopan erityisopetuksen kehittämiskeskus
euroopanlaajuisia järjestöjä.
Aiheesta muualla

Jean Monnet -ohjelma koulutuksen, audiovisuaalialan ja kulttuurin toimeenpanoviraston sivuilla (Arkistoitu – Internet Archive) (englanniksi)